b'\n_START_ARTICLE_\nHaribo\n_START_SECTION_\n1920: Ustanovitev podjetja\n_START_PARAGRAPH_\n13. decembra 1920 je Hans Riegel starej\xc5\xa1i v kraju Kessenich, v okro\xc5\xbeju Bonna, registriral podjetje katerega ime je nastalo iz akronima za\xc4\x8detnic ustanovitelja podjetja in mesta v katerem je postavil prvi obrat. Po navedbah podjetja je bil za\xc4\x8detni kapital podjetja le ena vre\xc4\x8da sladkorja, bakren kotli\xc4\x8dek, marmorna plo\xc5\xa1\xc4\x8da, stol, ope\xc4\x8dna pe\xc4\x8d in valj\xc4\x8dek.\n_START_SECTION_\n1922: Prvi \xc5\xbeele bomboni Tanzb\xc3\xa4ren\n_START_PARAGRAPH_\nLeta 1922 je Hans Riegel st. izumil sploh prve \xc5\xbeele medvedke imenovane \xe2\x80\x9eplesajo\xc4\x8di medvedki\xe2\x80\x9c \xe2\x80\x9eTanzb\xc3\xa4ren\xe2\x80\x9c, predhodniki dana\xc5\xa1njih zlatih medvedkov \xe2\x80\x9eGoldb\xc3\xa4ren\xe2\x80\x9c, navdih pa je dobil pri cirku\xc5\xa1kih medvedih, ki so na sejmi\xc5\xa1\xc4\x8dih plesali in zabavali otroke. Ti medvedki so bili precej ve\xc4\x8dji in tudi mehkej\xc5\xa1i od dana\xc5\xa1njih medvedkov, saj so \xc5\xa1e takrat namesto \xc5\xbeelatine uporabljali arabsko gumo, ki se pridobiva iz razli\xc4\x8dnih vrst akacije._NEWLINE_Leta 1925 so za\xc4\x8deli na polno proizvajati razli\xc4\x8dne sladke izdelke. V za\xc4\x8detku tridesetih let prej\xc5\xa1njega stoletja so zgradili nov proizvodni obrat in ustanovili prodajno mre\xc5\xbeo v Nem\xc4\x8diji. _NEWLINE_Leta 1935 je Riegel st. skupaj s poslovnima partnerjema Christianom in Eckhofom Hansenom, v Kopenhagnu ustanovil podjetje Haribo Lakrids A/S Kopenhagen.\n_START_SECTION_\n1946: Podjetje prevzameta sinova\n_START_PARAGRAPH_\nV \xc4\x8dasu druge svetovne vojne se je proizvodnja zaradi pomanjkanja surovin mo\xc4\x8dno zmanj\xc5\xa1ala. Po smrti Hansa Riegla starej\xc5\xa1ega marca 1945 je podjetje za kratko prevzela njegova \xc5\xbeena Gertrud. _NEWLINE_Ko sta se njegova sinova Hans Riegel mlaj\xc5\xa1i in Paul leta 1946 vrnila iz vojnega ujetni\xc5\xa1tva, sta podjetje prevzela v svoje roke in ga naredila mednarodno prepoznavnega in uspe\xc5\xa1nega. Hans Riegel mlaj\xc5\xa1i, njegov najstarej\xc5\xa1i sin je podjetje dolgih 67 let, do svoje smrti, zastopal navzven kot glavni direktor in obraz podjetja, njegov mlaj\xc5\xa1i brat Paul pa je vodil raziskave in razvoj izdelkov in se skoraj nikoli pojavil v javnosti. _NEWLINE_Leta 1957 je Haribo prevzel in odkupil podjetje Godesberg Kleutgen & Meier, kjer je Hans Riegel starej\xc5\xa1i na\xc5\xa1el svojo prvo zaposlitev.\n_START_SECTION_\n1960: Na trg lansirajo znamenite medvedke Goldb\xc3\xa4ren\n_START_PARAGRAPH_\nLeta 1960 se na policah prvi\xc4\x8d pojavijo legendarnni zlati medvedki \xe2\x80\x9eGoldb\xc3\xa4ren\xe2\x80\x9c, ki so bili tudi prvi\xc4\x8d zapakirani v embala\xc5\xbei. Ti bomboni so nasledili prvotne pleso\xc4\x8de medvedke \xe2\x80\x9eTanzb\xc3\xa4ren\xe2\x80\x9c in so \xc5\xa1e za\xc5\xa1\xc4\x8ditni znak podjetja._NEWLINE_Leta 1961 je Haribo prevzel dru\xc5\xbebo Bonera Industrie en Handelsmaatschappij NV v Bredi in nadaljeval kot Haribo Nederland BV._NEWLINE_Leta 1962 je Haribo lansiral prvi televijski oglas v Nem\xc4\x8diji, ko so v javnost prvi\xc4\x8d pri\xc5\xa1li z drugim delom slogana podjetja "und Erwachsene ebenso" (in za odrasle prav tako)._NEWLINE_Leta 1967 so bili zlati medvedki \xe2\x80\x9eGoldb\xc3\xa4ren\xe2\x80\x9c v Nem\xc4\x8diji zaradi svojega neverjetnega uspeha, uradno patentirani in za\xc5\xa1\xc4\x8diteni kot blagovna znamka, ki je ni mo\xc4\x8d kopirati in proizvajati nikjer drugje kot v Haribo.\n_START_SECTION_\n1978: Povsem nova podoba Goldb\xc3\xa4ren\n_START_PARAGRAPH_\nLeta 1978 Haribo povsem spremeni tako podobo embala\xc5\xbee Goldb\xc3\xa4ren, ki je bila osnova za dana\xc5\xa1njo podobo, kot tudi samo obliko medvedkov, ki se je obdr\xc5\xbeala vse do danes._NEWLINE_Leta 1986 Haribo odkupi podjetje Edmund M\xc3\xbcnster GmbH & Co in tako postane lastnik prav tako znanih karamelnih bombonov MAOAM.\n_START_SECTION_\n1989: Goldb\xc3\xa4ren embala\xc5\xbea dobi dana\xc5\xa1njo podobo\n_START_PARAGRAPH_\nLeta 1989 embala\xc5\xbea Goldb\xc3\xa4ren dobi izbolj\xc5\xa1ano podobo kot jo poznamo \xc5\xa1e danes, zlato embala\xc5\xbeo s sloganom in rumen medved z rde\xc4\x8dim metulj\xc4\x8dkomkom. \xc5\xa0lo je za minimalno nadgradnjo vizuelne podobe iz leta 1978._NEWLINE_Leta 1996 za\xc4\x8dnejo s proizvodnjo mar\xc5\xa1melovov in produkti kot so Soft-Kiss, Coco-Balls ali Rombiss.\n_START_SECTION_\n2013: Novo vodstvo podjetja\n_START_PARAGRAPH_\nLeta 2013 po smrti Dr. Hansa Riegla mlaj\xc5\xa1ega, sicer sina ustanovitelja, ki je bil zaslu\xc5\xbeen za globalni racvet podjetja in ki ga je vodil kar 67 let, je tako nasledil njegov ne\xc4\x8dak Hans Guido Riegel._NEWLINE_Leta 2018 so sede\xc5\xbe podjetja preselili v Grafschaft, glavni proizvodni obrat pa \xc5\xa1e zmeraj ostaja v Bonnu.\n_START_SECTION_\nProizvodnja\n_START_PARAGRAPH_\nHaribo ima 16 proizvodnih obratov v 11 dr\xc5\xbeavah: Nem\xc4\x8dija, Avstrija, Mad\xc5\xbearska, Francija, Velika Britanija, Italija, Irska, \xc5\xa0panija, Danska, Nizozemska in Tur\xc4\x8dija. Vsak dan proizvedejo ca. 100 milijonov gumi bombonov in prodajajo v ve\xc4\x8d kot 110 dr\xc5\xbeav sveta.'